open-index/open-wikipedia-markdown huggingface dataset:
מחסור בוויטמין K

**מחסור בוויטמין K** נובע מצריכה תזונתית לא מספקת של ויטמין K1 או K2 או שניהם. ויטמין K חיוני מאוד בתהליכי קרישה של הדם. ויטמין K1 משמש בעיקר בכבד ליצירת גורמי קרישה, בעוד שוויטמין K2 זמין לקרבוקסילציה בשאר אברי הגוף, למשל בעצמות ובכלי הדם.

## סימנים
מחסור בוויטמין K מוביל בעיקר לבעיות בקרישת הדם, המתבטאות בנטייה לדימומים, שטפי דם תת-עוריים, חבורות, פטכיות, המטומות, דימומי חניכיים ואף, ודימום וסתי מוגבר. סימנים נוספים עשויים לכלול דם בשתן או בצואה, היחלשות העצמות -סיכון לשברים, ודימומים פנימיים. צהבת, עור חיוור, צואה דמית כהה ודביקה

## תפקידו של ויטמין K

ויטמין K חיוני ביותר לתהליכי קרישת דם תקינים ולבריאות העצם. הוא קיים בעיקר כ-K1 בירקות ירוקים ו-K2 במזונות מותססים ומן החי, כאשר השילוב ביניהם מונע שקיעת סידן בכלי דם ומסייע להטמעתו בעצמות.

ויטמין K הופך בכבד לצורתו הפעילה, על ידי האנזים ויטמין K אפוקסיד רדוקטאז. האנזים המופעל משמש ליצירת גמא קרבוקסילציה ובכך להפעלת אנזימים מסוימים המעורבים בקרישת הדם: גורמים II, VII, IX, X, וחלבון C וחלבון S. חוסר היכולת להפעיל את מפל הקרישה באמצעות גורמים אלה מוביל לתסמיני הדימום שהוזכרו לעיל.

בתינוקות, ובמיוחד ביילודים שזה עתה נולדו, חוסר בוויטמין K הוא נפוץ ועלול לגרום לדימום מחוסר ויטמין K של היילוד, שיכול להתבטא בדימום מוחי ובמוות.

## סיבות למחסור
במבוגרים, מחסור בוויטמין K נחשב לתופעה יחסית נדירה. חוסר עלול להיווצר בעת תפקוד לא תקין של המעי או בעת פגיעה טראומטית במעי או הסרה של המעי.

נטילת תרופות אנטיביוטיות גורמת לדילול כמות חיידקי המעי ולייצור מופחת של ויטמין K.

תרופות מסוימות המשמשות לדילול הדם פועלות באמצעות שיבוש פעולתו של ויטמין K או מניעת ייצורו בגוף. התרופה החשובה ביותר מסוג זה היא וארפרין (Warfarin). מספר ימים לאחר תחילת נטילת התרופה אוזל מלאי הוויטמין הפעיל בגוף ושיעור קרישת הדם יורד בצורה ניכרת.

מחסור בוויטמין K1 עלול להתרחש עקב מספר סיבות: הפרעה בספיגה במעיים כתוצאה מחסימה בצינור המרה.

במקרים נדירים מאוד, עקב מחסור תזונתי בוויטמין K1.

ביילודים, חוסר בוויטמין K הוא נפוץ ועלול לגרום לדימום מחוסר ויטמין K של היילוד, שעלול לגרום לדימום מוחי ולמוות. מאז שנות ה-60 של המאה ה-20, בישראל וברוב מדינות העולם, הוויטמין ניתן בדרך שגרה לתינוקות לאחר הלידה. גם תינוקות מבוגרים יותר עלולים לסבול מחוסר בוויטמין, עקב חיידקי מעיים מועטים אצלם וכן עקב היותו של חלב האם דל בוויטמין K.

## אפידמיולוגיה
שכיחות מחסור בוויטמין K משתנה באוכלוסיות העולם, בהתאם לאזור גאוגרפי. בארצות הברית, מחסור בוויטמין K1 ללא דימום עשוי להופיע אצל עד 50% מהתינוקות מתחת לגיל 5 ימים. לכן, ממליצה הוועדה לתזונה של האקדמיה האמריקאית לרפואת ילדים על מתן 0.5 עד 1.0מ"ג ויטמין K1 לכל היילודים זמן קצר לאחר הלידה.

בתאילנד, נשים לאחר גיל המעבר ונשים מבוגרות נמצאות בסיכון גבוה למחסור בוויטמין K2. המלצות המינון הנוכחיות לוויטמין K עשויות להיות נמוכות מדי. שקיעת סידן ברקמות רכות, כולל דפנות עורקים, שכיחה למדי, במיוחד אצל אלו הסובלות מטרשת עורקים, דבר המצביע על כך שמחסור בוויטמין K שכיח יותר ממה שחשבו בעבר.

מכיוון שחיידקי המעי הגס מסנתזים חלק משמעותי מוויטמין K הדרוש לצרכים אנושיים, אנשים עם הפרעות או כמויות לא מספקות של חיידקים אלה עלולים להיות בסיכון למחסור בוויטמין K.

## הערות שוליים

קטגוריה:ויטמינים
קטגוריה:מחלות אנדוקריניות, תזונתיות ומטבוליות
קטגוריה:חסכים תזונתיים
תסמונת סמית-למלי-אופיץ

**תסמונת סמית-למלי-אופיץ** (תסמונת SLO או SLOS, קרויה על שם הרופאים שזיהו לראשונה את תסמיניה) היא תקלה מולדת בסינתזת כולסטרול. זוהי מחלה אוטוזומלית רצסיבית (מחלה גנטית המתפתחת רק כאשר אדם יורש שני עותקים פגומים של גן מסוים – אחד מכל הורה.), עם מומים מרובים, הנגרמת על ידי מוטציה בשני העותקים של אנזים 7-דהידרוכולסטרול רדוקטאז (7Dehydrocholesterol reductase), המקודד על ידי הגן 7DHCR. תסמונת זו גורמת למגוון רחב של תופעות, החל מנכות שכלית קלה ובעיות התנהגות ועד מומים קטלניים.

## סימנים ותסמינים
SLOS יכול להתבטא באופן שונה במקרים שונים, בהתאם לחומרת המוטציה ולגורמים אחרים. במקור, חולי SLOS סווגו לשתי קטגוריות (קלאסי וחמור) על סמך מאפיינים פיזיים ונפשיים, לצד מאפיינים קליניים אחרים. מאז גילוי הפגם הביוכימי הספציפי האחראי ל-SLOS, החולים מקבלים ציון המבוסס על חומרת רמות הפגמים המוחיים, העיניים, הפה ואברי המין שלהם. לאחר מכן הוא משמש לסיווג חולים כבעלי SLOS קל, קלאסי או חמור.

### מאפיינים פיזיים
בחלק מהמקרים קיימת פגיעה רב מערכתית, SLOS יכול לגרום לאחת או יותר מהתופעות הבאות: פיגור גדילה תוך-רחמי, מיקרוצפליה, מומים במבנה המח, מומים בכליות ובלב, מום במערכת המין בזכרים, מומים באצבעות, מבנה פנים דיסמורפי הכולל: היצרות ביטמפורלית (מרחק מופחת בין הרקות), צנחת, אף קצר ומכופף, מיקרוגנתיה (היפופלזיה של הלסת התחתונה), קפלי עפעף והמנגיומה נימית של האף. כמו כן פגיעה מנטלית כולל סיכון לאוטיזים.

### מאפיינים התנהגותיים
מאפיינים התנהגותיים אפשריים הם התנהגויות הדומות לאלו של אנשים עם אוטיזם ובהן מתיחת פלג הגוף העליון והנעת ידיים, היפראקטיביות, תגובות באופן שלילי או ברגישות יתר לגירויים חושיים שונים, תוקפנות והתנהגויות של פגיעה עצמית, והפרעות שינה שכיחות.

## טיפול
צורת הטיפול הנפוצה ביותר עבור SLOS ניתן באמצעות צריכת מזונות עתירי כולסטרול או מתן תוסף כולסטרול, עם זאת, כולסטרול תזונתי אינו מפחית את רמות ה-7DHC, אינו יכול לחצות את מחסום הדם-מוח, ונראה כי אינו משפר את תוצאות ההתפתחות.

אפשרות טיפולית אחרת היא טיפול במעכבי HMG-CoA רדוקטאז (למשל סימבסטטין), טיפול זה יכול לעזור לחולים שעדיין יש להם אנזים DCHR7 מתפקד חלקית. אולם עבור אנשים שאינם מראים פעילות DCHR7 שיורית, טיפול זה עלול להיות מסוכן.

## בדיקה
לאור חומרת המחלה ושכיחותה מומלץ לבצע טרם הכניסה להיריון, בדיקת נשאות לגילוי זוגות בסיכון כאשר שני בני הזוג ממוצא אשכנזי. באוכלוסייה זו הבדיקה נמצאת בסל הבריאות ומתבצעת ללא תשלום.

## הערות שוליים

קטגוריה:מחלות ותסמונות תורשתיות
קטגוריה:מומים מולדים ומחלות כרומוזומליות
קטגוריה:מחלות נדירות
כטב"ם ריגול

[ממוזער|שני דגמים של כטב"ם ריגול תוצרת החברה הישראלית [אלביט מערכות: הרמס 900 והרמס 450]]
[ממוזער|כטב"ם הריגול [TAI Gözcü תוצרת התעשייה האווירית לטורקיה]]
[ממוזער|כטב"ם הריגול [EMT Luna X-2000 אשר נמצא בשימוש בבונדסוור, צבא גרמניה]]
ממוזער|כטבם AVIC WZ-8 תוצרת סין
**כלי טיס בלתי מאויש למעקב וסיור** (באנגלית: **Unmanned surveillance and reconnaissance aerial vehicle**; בקיצור: **URAV** ובעברית **כטב"ם ריגול**) הוא כלי טיס בלתי מאויש אשר משמש למודיעין, למעקב, להשגת מטרות ולסיור (ISTAR). בשונה מכלי טיס בלתי מאויש קרבי (הנקרא לעיתים גם כטב"ם תקיפה או כטב"ם חמוש), כטב"ם ריגול לא מחומש בטילים נגד טנקים או בכלי לחימה אחרים, אלא משמש נטו למטרות ריגול ואיסוף מודיעין מאזורי קרב.

## מודלים עיקריים

## לפי מדינה

### בלגיה
בלגיה פיתחה את כטב"ם הריגול MBLE Épervier בשנות ה-70. כטב"ם זה הגיע למהירות של עד 500 קמ"ש והיה בשימוש הכוחות המזוינים של בלגיה עד שנות ה-90.

### קרואטיה
קרואטיה החלה לעבוד על ייצור כטב"מים למען ריגול בשנות ה-90. כטב"ם הריגול הראשון בתחום היה MAH-1, שפותח לראשונה ב-1993 על ידי יגור פונגרק. התעשייה האווירית לישראל פיתחה כטב"מים על בסיס העיצוב של MAH-1.

### צרפת
באוגוסט 1996, צרפת ייצרה את כטב"ם הסיור Matra BAe Dynamics.

## הערות שוליים

קטגוריה:כלי טיס צבאיים לפי סוג
קטגוריה:כלי טיס בלתי מאוישים
פשתנית משולשת

**פשתנית משולשת** (פִּשְׁתָּנִית מְשֻׁלֶּשֶׁת, שם מדעי: *Linaria triphylla*) היא מין צמח מסוג פשתנית ממשפחת הלחכיים. הצמח תואר לראשונה על ידי הבוטנאי השוודי קרל לינאוס שחי במאה ה-18, ושמו הנוכחי ניתן לו ב-1768, על ידי הבוטנאי הסקוטי פיליפ מילר .

## הצמח
פשתנית משולשת הוא צמח חד-שנתי בעל גבעול עגול עבה אחד זקוף, לעיתים הוא בעל מספר גבעולים, שעליו ביציים רחבים עם שפת עלה תמימה, קצת בשרני, הצמח מתנשא לגובה של 20–30 ס"מ.

הפרח בצבעים צהוב ולבן, בבסיס הכותרת של הפרח יוצא דורבן בצבע סגול, המשמש לאגירת הצוף. לפרח 4 אבקנים, 2 ארוכים ו-2 קצרים. הצמח גדל בבתי גידול של בתה וגריגה, באדמות סחף כהות, בשדות חקלאיים, ואדמות בור, וגם בקרקע גירית. הפריחה היא בין החודשים מרץ – מאי.

## תפוצה
בישראל הצמח נמצא בסכנת הכחדה, בעקבות הסבת בתי גידול לשטחי חקלאות. והוא אינו ערך טבע מוגן. גדל בעיקר בגליל התחתון, בתי גידול ידועים:
# גבעת זקיף בכביש 854 המוביל מכרמיאל למעלות-תרשיחא.
# דרומית לכביש 85
# תל חנתון
בעבר בצמח היה נפוץ ליד אלוני אבא, בית הספר החקלאי כדורי, באזור עפולה, בלפוריה ובמקומות נוספים בעמק יזרעאל. הצמח נמכר במשתלות.

בעולם הצמח נפוץ במדינות הסובבות את הים התיכון: ספרד, צרפת, איטליה, יוון, מערב טורקיה וישראל.

## גלריית תמונות

## קישורים חיצוניים

* פשתנית משולשת, באתר צמח השדה
* פשתנית משולשת, בפורטל הערכות הסיכון לטבע בישראל, של רשות הטבע והגנים בלשונית "צמחים בסכנת הכחדה"
*  פשתנית משולשת, באתר צמחיית ישראל וסביבתה

## הערות שוליים

קטגוריה:לחכיים
קטגוריה:טקסונים שתוארו בידי פיליפ מילר
קטגוריה:צמחים שתוארו ב-1768
קטגוריה:צמחי בר בסכנת הכחדה בישראל
קטגוריה:פרחים לבנים-צהובים בארץ ישראל
זוג בבטלה

**שניים בבטלה** (באנגלית: **Two Idlers**) הוא ציור מאת רוברט פרדריק בלום, שנוצר בשנים 1888–1889. היצירה מתארת זוג מן המעמד המבוסס ברגע של פנאי, ומשלבת בין תיאור יומיומי לבין עיסוק בממד הפסיכולוגי והחברתי של מצב הבטלה. הציור נוצר בתקופה שבה אמנים אמריקאים נחשפו להשפעות האימפרסיוניזם הצרפתי, והשפעות אלו ניכרות בטיפול בצבע ובאור.

## תיאור היצירה

הציור נוצר בספטמבר 1888 בבריק צ’רץ’, ניו ג'רזי, סמוך לביתם של האמן ויליאם ג’ייקוב באר ואשתו לורה, אשר שימשו מודלים לדמויות. הוא מתאר את בני הזוג יושבים על מרפסת ביתם באיסט אורנג’, כאשר לורה שרועה בערסל ומביטה לעבר בעלה, היושב מולה בכיסא נצרים ומחזיק סיגריה בידו. מבטיהם מצטלבים ויוצרים אינטראקציה שקטה המדגישה מצב של מנוחה, שיחה ופנאי. הסצנה מתרחשת בסביבה ביתית חיצונית הכוללת אלמנטים אדריכליים של המרפסת לצד נוף, ובכך משלבת בין מרחב אינטימי לבין הקשר סביבתי רחב יותר.

הטיפול בציור משלב יסודות אימפרסיוניסטיים מובהקים. בלום השתמש בסכין פלטה להנחת כתמי צבע עזים ובהירים, והצבע הונח במהירות ובאופן נמרץ תוך יצירת אזורי אימפסטו עבים. האור מקבל איכות כרומטית בולטת, והוא אינו רק מאיר את הדמויות אלא חודר אליהן או עוטף אותן בעדינות. כך נוצרת תחושת אחדות בין הדמויות לבין סביבתן, והנוף אינו משמש רק רקע אלא חלק פעיל מן התיאור החזותי.

## פרשנות וסמליות

היצירה מתוארת כמחקר פסיכולוגי של דמויות מן המעמד הגבוה, ולא רק כתיאור של רגע יומיומי. מצב הבטלה מוצג בה כמצב מורכב בעל משמעות חברתית ורגשית, ולא כפנאי פשוט או חסר משמעות. בלום מדגיש את המורכבות הפסיכולוגית של הדמויות ואת היחסים ביניהן, ובכך מעניק לנושא עומק יוצא דופן ביחס לאמנות האמריקאית של התקופה.

## הערות שוליים

קטגוריה:ציור אמריקאי
קטגוריה:ציור אימפרסיוניסטי
קטגוריה:ציורי שמן
קטגוריה:גברים בציור
קטגוריה:נשים בציור
קטגוריה:ציורים מהמאה ה-19
הברית הגלובלית לחיסונים והתחסנות

**הברית הגלובלית לחיסונים והתחסנות** (באנגלית: **Global Alliance for Vaccines and Immunization**; בקיצור: **GAVI**) היא שותפות ציבורית-פרטית בינלאומית אשר מטרתה להגדיל את הנגישות לחיסונים במדינות עניות. הברית הגלובלית לחיסונים והתחסנות מובילה בתרומות כספיות עבור חיסונים. בין השנים 1990 ל-2016, יותר משליש מהתרומות לחיסונים הועברו דרך הברית.

הברית חיסנה מעל ל-760 מיליון ילדים, מנעה מעל 13 מיליון מקרי מוות ותרמה לחיסון מחלת הנשימה דיפתריה במדינות עניות רבות. הברית משתפת פעולה עם יוזמות בריאות עולמיות (GHI), אך לרוב מתוארת כבירוקרטית פחות מסוכנויות רשמיות כגון ארגון הבריאות העולמי.

## היסטוריה
הברית הגלובלית לחיסונים והתחסנות הוקמה ב-2000 כברית המשכית ליוזמת החיסונים לילדים (באנגלית: Children's Vaccine Initiative) שהוקמה ב-1990. באוגוסט 2014, הברית שינתה את שמה ל-"ברית GAVI" (באנגלית: Gavi Alliance). בהמשך, הברית פיתחה חיסונים מחודשים למגוון רחב של מחלות.

## תרומות
הברית הגלובלית לחיסונים והתחסנות מובילה קמפיין מימון כל 5 שנים. מ-2016 עד 2020, היא קיבלתה 2 מיליארד דולר מהממלכה המאוחדת, 1.5 מיליארד דולר מקרן ביל ומלינדה גייטס, 1.3 מיליארד דולר מארצות הברית ו-4.5 מיליארד דולר ממדינות נוספות.

## פרסים
ב-2019, הברית הגלובלית לחיסונים והתחסנות קיבלה את פרס לסקר-בלומברג לשירות ציבורי על "מתן גישה לחיסונים בקרב ילדים ברחבי העולם, על הצלת מיליוני בני אדם ועל הדגשת כוחם של חיסונים במניעת מחלות".

ב-2021, הברית הייתה מועמדת לפרס נובל לשלום.

ב-2022, הברית קיבלה את פרס סונהק לשלום אודות היוזמות שלה במדינות עניות במהלך מגפת הקורונה.

## קישורים חיצוניים

## הערות שוליים

קטגוריה:ארגוני רפואה ובריאות בין-לאומיים
קטגוריה:התחסנות
רוברט פרדריק בלום

**רוברט פרדריק בלום** (באנגלית: **Robert Frederick Blum**; 9 ביולי 1857 – 8 ביוני 1903) היה צייר אמריקאי, שנמנה עם חברי האקדמיה הלאומית לעיצוב בגיל צעיר יחסית. הוא שימש כנשיא אגודת הציירים בפסטל, והיה חבר גם באגודת האמנים האמריקאים ובאגודה האמריקאית לציורי מים.

## ביוגרפיה
רוברט פרדריק בלום נולד בסינסינטי, אוהיו. כבר בנעוריו למד רישום אצל פרנק דובנק, ובגיל שש־עשרה נחשף לאמנות ולאומנויות יפניות, השפעה שנשארה מרכזית ביצירתו לאורך חייו. השפעה נוספת על עבודתו הייתה הצייר הספרדי מריאנו פורטוני, שסגנונו התאפיין בצבעים עזים ובמשיכות מכחול חופשיות, עד כי בקרב מקורביו כונה בהומור "בלומטוני".

בשנת 1879 הצטרף בלום לידידו ויליאם מריט צ'ייס ונסע עמו לוונציה, שם שהה במשך כשנתיים. במהלך תקופה זו התגורר בסמוך לג'יימס אבוט מקניל ויסלר, אשר הדריך אותו בעקרונות העיצוב היפני ועודד אותו להשתמש בפסטל. בלום ציין כי הכיר את ויסלר היטב והעריך אותו, אף שדמותו לא הייתה מקובלת על רבים מבני זמנו.

בשנותיו בוונציה פנה בלום לנושאים מאזורים פחות מתוירים של העיר. ציורו *Venetian Lace Makers* משנת 1887, שנוצר בבוראנו, היה יצירתו החשובה הראשונה, והקנה לו מדליות אחדות וחברות נלווית באקדמיה הלאומית לעיצוב. היצירה מתאפיינת במשיכות מכחול חופשיות, בפלטת צבעים כהה ובניגודים דרמטיים, ומתארת שתי נשים צעירות המרוכזות בעבודתן.

בשלב מאוחר יותר בקריירה שלו הגיע בלום ליפן במסגרת הזמנה מקצועית, חוויה שאותה תיאר כ"החוויה המפוארת ביותר" בחייו. זמן קצר לאחר מכן, בגיל ארבעים ושש, נפטר מדלקת ריאות, ובכך נקטעה קריירה אמנותית מבטיחה.

## גלריית יצירות

קובץ:Two Idlers by Robert Frederick Blum, 1888-89.JPG|זוג בבטלה, האקדמיה ליצוב
קובץ:Blum,_Robert_Frederick,_Chinese_street_scene,_after_1890.jpg|טקסט=Chinese street scene, after 1890, Princeton University Art Museum. He never visited China. Based on his many illustrations of Japanese street scenes.| *סצנת רחוב סינית*, לאחר 1890, מוזיאון האמנות של אוניברסיטת פרינסטון. הוא מעולם לא ביקר בסין. מבוסס על איוריו הרבים של סצנות רחוב יפניות.
קובץ:The_Ameya_by_Robert_Frederick_Blum.jpg|טקסט=The Ameya (ca. 1893), oil on canvas, 63.7 x 78.9 cm, The Metropolitan Museum of Art. Ameya means a candy-seller.| *האמיה* (בערך 1893), שמן על בד, 63.7 x 78.9 ס"מ, המוזיאון המטרופוליטן לאמנות. אמייה פירושה מוכרת ממתקים.
קובץ:Robert_Frederick_Blum_-_Man_before_grilled_entrance.jpg|טקסט="Man before grilled entrance".| "איש לפני כניסה מגוררת".
קובץ:Old_Powhatan_Chimney_Robert_Frederick_Blum.jpeg|טקסט=Old Powhatan Chimney.| *ארובת פאוואטן הישנה* .
קובץ:Blum,_Robert_Frederick,_That_is_Where_All_Babies_Live_in_Japan,_1890-92.jpg|טקסט=That is Where All Babies Live in Japan, 1890–92, Princeton University Art Museum.| *שם גרים כל התינוקות ביפן*, 1890–92, מוזיאון האמנות של אוניברסיטת פרינסטון .
קובץ:Brooklyn_Museum_-_Vintage_Festival_-_Robert_Frederick_Blum.jpg|טקסט="Vintage Festival", ca.1890s. Brooklyn Museum| "פסטיבל וינטג'", בערך שנות ה-1890. מוזיאון ברוקלין


## קישורים חיצוניים

## הערות שוליים

קטגוריה:חברי האקדמיה האמריקאית לאמנויות ולספרות
קטגוריה:ציירים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1903
אנטולי יגודאייב

**אנטולי מיכאילוביץ' יגודאייב** (ברוסית: **Анатолий Михайлович Ягудаев**; 11 במרץ 1935 – 10 באוקטובר 2014) היה פסל סובייטי ורוסי מקרב יהודי ההרים. בשנת 2002 הוענק לו התואר „אמן העם של הפדרציה הרוסית”.

## ביוגרפיה
אבותיו של הפסל לעתיד היו מטמיר־חאן־שורה (כיום העיר בוינאקסק, ברפובליקת דגסטן). אביו, קומוניסט אדוק, קרא לבנו אנטולי על שמו של קומיסר העם לחינוך, אנטולי לונאצ'רסקי, שנפטר בשנת 1933.

בילדותו למד אנטולי יגודאייב בכיתת האמנויות היפות בבית הפיונירים במחצ'קלה אצל המורה י״י לשקביץ', וכן בסטודיו לאמנות של בית האמנות העממית בהדרכת ד״א קפניצין. בשנת 1949 החל לעבוד בסדנת הייצור והפיסול של הפסל הסובייטי מיכאיל אניקושין — תחילה כשוליה ולאחר מכן כמעצב מודלים.

במהלך שירותו בצבא הסובייטי היה אנטולי יגודאייב אלוף מחוז המזרח הרחוק בהרמת משקולות.

בשנת 1963 סיים יגודאייב את לימודיו במחלקה לפיסול בבית הספר לאמנות של סנקט פטרבורג, הקרוי על שמו של הצייר ולדימיר סרוב, ובאותה שנה החל ליצור פסלים באופן עצמאי. לאחר מכן שב למחצ'קלה. בשנים 1959–2005 השתתף ב־36 תערוכות ברמות שונות שנערכו בערים רבות ברוסיה, וכן בהונגריה ובבולגריה.

אנטולי יגודאייב היה חבר באיגוד האמנים של ברית המועצות וזכה בתארים "אמן נכבד של דגסטן" ו"אמן העם של הפדרציה הרוסית", וכן היה חתן "הפרס הרפובליקני של דגסטן על שם גמזאט צאדאסה".

שתי יצירותיו מברונזה של יגודאייב הן "דיוקן של דוקטור לפילולוגיה קמיל חאנמורזאייב" (1964) ו"ליצנים" (1985). הן הוצגו בגלריית טרטיאקוב, ו־27 מיצירותיו נמצאות באוסף המוזיאון לאמנות יפה של דגסטן על שם פטימט גמזאטובה. יצירות נוספות של האמן מוצבות ברחובות ובכיכרות בערים מחצ'קלה, בוינאקסק, איזברבאש ואקטאו, וכן בכפרים דילים ואגוואלי. הוא השתתף גם בעיצוב סכר צ'ירקיי, תחנת כוח הידרואלקטרית. פסל הפארק של נערה בפינת הרחובות מקסים גורקי ובוינאקסק במחצ'קלה הפך לסמל עירוני של אהבה וטוב, אף שנעלם בשנות ה־90.

בעיר האמריקאית ספוקיין, וושינגטון (מדינה), עיר תאומה של מחצ'קלה, הוצב פסל של האימאם שאמיל מעשה ידיו של הפסל.

## פרסים
* אמן נכבד של דגסטן
* אמן העם של הפדרציה הרוסית
* חתן הפרס הרפובליקני של דגסטן על שם גמזאט צאדאסה

## הערות שוליים

## קישורים חיצוניים

* הפסל הדגסטני הנודע מציין יום שנה
* ערב זיכרון לציון 80 שנה להולדתו של הפסל הדגסטני אנטולי יגודאייב נערך במחצ'קלה
* ראיון עם אנטולי יגודאייב
* הפסל אנטולי יגודאייב: אפוריזמים ממקור ראשון

קטגוריה:אנשים ממחצ'קלה
קטגוריה:יהודי ההרים
קטגוריה:אמנים מקרב יהודי ההרים
קטגוריה:פסלים יהודים רוסים
קטגוריה:אמנים מודרניים רוסים
קטגוריה:פסלים מדגסטן
קטגוריה:פסלים סובייטים
קטגוריה:פסלים רוסים
קטגוריה:פסלים מהמאה ה-21
קטגוריה:ילידי 1935
קטגוריה:נפטרים ב-2014
גילאקי

**גילקאי** (בגילקאי: **گیلٚکی زٚوان**; **גילקי זוון**) היא שפה איראנית השייכת לקבוצת השפות הכספיות של הענף הצפון-מערבי. דוברי השפה, הגילאקים, מתגוררים בדרום הים הכספי וספציפית באזור גילאן, אך גם במאזנדראן, קזווין ואלבורז. גילאקי היא קרובת משפחה של השפה מאזנדראנית. שני השפות חולקות מאפיינים טיפולוגיים מסוימים עם השפות הקווקזיות, ובייחוד עם השפות הכרתווליות. נכון לשנת 2023, 1.6 מיליון אנשים דוברים את השפה. לשפה יש 3 ניבים, ניב גילאקי מערבי, ניב גילאקי מזרחי וניב גילאקי גלשית.

כיום, שפת הגילאקי מדוברת בידי הגילאקים בנוסף לשפה הפרסית, שהיא השפה הרשמית של איראן. מורים באיראן אוסרים על שימוש בניבים ובמבטאים מקומיים בכיתות, ולכן השפה נלמדת בבית בלבד. השפה מדוברת בעיקר מסביב לעיר רשת, בירת מחוז גילאן בצפון-מערב איראן.

## הערות שוליים

קטגוריה:שפות איראניות
קטגוריה:שפות איראניות מערביות
קטגוריה:מאזנדראן
מחוז שטורמארן

מחוז **שטורמארן** (בגרמנית: **Stormarn**) הוא מחוז בדרום מדינת שלזוויג-הולשטיין שבגרמניה. בירת המחוז היא באד אולדסלו.

## גאוגרפיה
המחוז נמצא בין העיר ליבק מצפון, להמבורג מדרום. נהר הטרווה  זורם במחוז.

## היסטוריה
שטח מוגדר בשם שטורמרן היה קיים כבר בימי הביניים והוא כלל אזור גדול יותר, שהמחוז של ימינו הוא רק החצי המזרחי שלו. זה היה ביתו של השבט הסקסוני "שטורמריי".

שטורמארן הפך לחלק מהולשטיין ב. ב-1867, הוקם המחוז בשטח פרובינציית שלזוויג-הולשטיין, כאשר וואנדסבק הייתה בירתו. בשנת 1937 שולב החלק הדרום-מערבי של המחוז בהמבורג, והמחוז איבד מחצית מאוכלוסייתו. מכיוון שואנדסבק הייתה כעת רובע של המבורג, הבירה הועברה לבאד אולדסלו לאחר מלחמת העולם השנייה. בשנת 1970 איבד המחוז שוב חלק ניכר משטחו, כאשר נוסדה העיר נורדרשטדט וצורפה למחוז זגברג.

## חלוקה מנהלית
להלן רשימת הערים במחוז:

שאר היישובים במחוז מאוגדים ב-4 עיריות מקומיות () וב-6 נפות ().

## קישורים חיצוניים

* 

שטורמארן
1990 (שיר)

"**1990**" הוא שיר מאת הזמר-יוצר הישראלי הראל מויאל, אשר יצא לאור ב-16 פברואר 2026 כסינגל מתוך אלבומו השישי העתידי. השיר נכתב, הולחן והופק מוזיקלית בידי מויאל עצמו, בשיתוף המפיק המוזיקלי שרון לוי.

## רקע והפקה
השיר "1990" יצא בתקופה שבה הראל מויאל שב לפעילות מוזיקלית לאחר מספר שנים שבהן הוציא סינגלים בודדים בלבד, מבלי לפרסם אלבום אולפן מלא. במסגרת תהליך זה, החל לעבוד על אלבום חדש, אשר מתוכנן להיות האלבום השישי במספר שלו, והוא עתיד לצאת לצד סיבוב הופעות ארצי. מויאל היה אחראי לכל שלבי היצירה המרכזיים של השיר, החל מן הכתיבה והלחנה ועד לעיבוד ולהפקה המוזיקלית, תוך שיתוף פעולה עם שרון לוי.

במסגרת הקלטת השיר השתתפה בתו הבכורה של מויאל, אלה. בתחילה הוקלט קולה לצורך סקיצה בלבד, אשר נועדה לשמש כהקלטת עזר בתהליך העבודה על השיר. עם זאת, לאחר שהמפיק המוזיקלי שמע את הביצוע, הוחלט לשלב אותה בגרסה הסופית של השיר. השתתפותה של אלה כוללת ביצוע של שורות המתייחסות לדמויות מן התרבות הפופולרית, ובהן סילבסטר סטאלון, מדונה ודייגו מראדונה.

## תוכן השיר
השיר "1990" נוצר מתוך זיכרון נוסטלגי לתקופה מוקדמת יותר בחייו של מויאל, ומתמקד בתיאור חוויות ילדות ובתחושת תמימות המיוחסת לשנות ה-90 של המאה ה-20. במסגרת תיאורו של השיר, ציין מויאל כי מדובר בתקופה שבה לא היו טלפונים ניידים, וכי חיי היומיום התנהלו סביב מפגשים ישירים עם חברים ומשחקים משותפים, כגון משחקי כדור במרחב הציבורי. היבט נוסף בתוכן השיר נוגע לתיאור חיי המשפחה והקשרים הבין אישיים בתקופה זו. מויאל הזכיר זיכרונות הקשורים לאביו, אשר נהג לקרוא לו לשוב הביתה באמצעות שריקה מן החלון, פעולה ששימשה כאמצעי תקשורת יומיומי.

## ביקורות
בביקורת מאת דודי פטימר מ"מעריב אונליין" צוין כי השיר מעורר תחושת נוסטלגיה הפונה במיוחד לקהל שגדל בשנות התשעים, ובפרט לבני הדורות שנולדו בשנות השבעים והשמונים. במסגרת הביקורת תואר השיר כבעל אופי מוזיקלי המשלב בין רוק לפופ, תוך יצירת אווירה המזוהה עם סגנונות עבר. עוד צוין כי השיר מצליח לשחזר מאפיינים של ילדות עירונית, כגון שימוש בקסטות, משחקי וידאו והרגלי לבוש אופייניים, ובכך ליצור תחושה של חזרה לתקופה מסוימת. עוד צוין כי המנגינה וההפקה המוזיקלית יוצרות תחושה של מסע בזמן, אשר מאפשר למאזין לחוות מחדש רגעים מאותה תקופה.

בהמשך הביקורת הודגש כי השיר אינו מתמקד בנוסטלגיה בלבד, אלא משלב גם היבטים רגשיים הקשורים לתהליך התבגרות ולהגשמה עצמית. לפי הדברים, הפזמון משמש כמוקד שבו נפגשות חוויות הילדות עם תפיסות בוגרות יותר, ובכך נוצרת זיקה בין העבר לבין ההווה. עוד נכתב כי ההיבט הרגשי אינו מוביל את השיר לכיוון מלנכולי מובהק, אלא משתלב בתוך מבנה מוזיקלי השומר על תחושת שמחה והאזנה זורמת. השילוב בין זיכרונות עבר לבין התייחסות להווה תואר ככזה המאפשר חיבור בין חוויות אישיות לבין חוויה קולקטיבית רחבה יותר של דור שלם.

## מיקומי שיא

## הערות שוליים

קטגוריה:שירי 2026
קטגוריה:סינגלים מ-2026
קטגוריה:שירים בעברית
קטגוריה:שירים על זמן
ואכולדרפארק

ממוזער|מדשאה מרכזית
**ואכולדרפארק** (בגרמנית: **Wacholderpark**) הוא פארק עירוני ואתר מורשת בשכונת פוהלסביטל  שבהמבורג. הוא מאופיין בשדרות מעוצבות בקפידה, מקורות בעצי טיליה. לפארק הקטן יש צורה כמעט מרובעת ושטח של כ-10,000 מ"ר.

את תוכניות האתר יצרה אחת מחברות הגינון הגדולות הראשונות בגרמניה, יעקב אוכס , שבה עבד אדריכל הנוף לברכט מיגה – מהרפורמטורים החשובים ביותר של אדריכלות הגנים בגרמניה בזמנו. מיגה היה נציג של גישה תכליתית לעיצוב שטחים ירוקים, שבמסגרתה שילב אזורים בעלי פונקציות שונות לכדי מכלול אדריכלי אחד. ברוח תפיסה זו עיצב גם את "הגן הציבורי פוהלסביטל", אשר לימים קיבל את שמו השני בשל מיקומו ברחוב ואכולדר (ערער בגרמנית). נוסף על כך הושפע מיגה מן הפארקים האמריקאיים המודרניים למשחק ולספורט, שבהם נועד השטח המשמש למנוחה גם לשימוש פעיל.

תכנון האתר החל בשנת 1909, ובנייתו התרחשה בשנים 1910–1911. מיגה מצא במקום "אחו בשטח של כהקטאר אחד, ממוקם כמטר אחד מעל הרחובות הסובבים ומלוּוה מצד אחד בגדר עוזרר גבוהה". הוא עצמו כינה את גנו "פארק המשחקים הגרמני הראשון".

מיגה עיצב את הנוף הקיים רק במידה מועטה; בעיקר נוצלה המדשאה שטופת השמש כליבת הפארק. בצדו הצפון־מזרחי נשמרה גדר העוזרר, בדרום־מזרח ובדרום־מערב תכנן שדרות מקורות של עצי טיליה, ובצפון־מערב שתי קבוצות עצים עם אזור משחקים ומתקני ספורט.

תכנונו המקורי של מיגה כלל גם אזור כניסה עם שער ושני מבנים קטנים, אך ככל הנראה אלה מעולם לא נבנו, ובכל מקרה לא היו קיימים בשנת 1927.

הפארק, שנוצר בתקופה של תמורה באדריכלות הגנים, מהווה דוגמה מוקדמת ואופיינית למה שמכונה "אומנות הגן הרפורמית" בראשית המאה ה־20, אשר החליפה את גן הנוף שזכה קודם לכן להערכה רבה. הוא גם משמש כעדות להתפתחותה באותה תקופה של שכונת פוהלסביטל לאזור מגורים אטרקטיבי למעמד הביניים.

## קישורים חיצוניים

* הפארק בבלוג "טיפ סודי בהמבורג" 

## הערות שוליים

קטגוריה:המבורג: תרבות
קטגוריה:גרמניה: פארקים
קטגוריה:אירופה: גנים ופארקים עירוניים
רפאל פלס

**רפאל פלס** (נולד ב-1936) הוא יורה תחרותי ישראלי. פלס החל את דרכו כספורטאי רב-תחומי בנעוריו בהולנד, שם עסק ברכיבה על אופניים בטניס שולחן ולהטוטנות בקרקס אלבוקס. בשנת 1953 עלה פלס לישראל והתיישב בקיבוץ נאות מרדכי. בשנת 1960 זכה בתואר אלוף ישראל בקליעה ונבחר לייצג את ישראל באולימפיאדת רומא (1960) תחת הדרכתו של המאמן איזי גילעם. במשחקים אלו התחרה בשני מקצים ברובה זעיר למרחק 50 מטר: במקצה "שלושה מצבים" סיים במקום ה-50 עם 1,084 נקודות, ובמקצה "שכיבה" סיים במקום ה-57.

## קישורים חיצוניים

* מפגש עם הבול **[[במחנה]]**, 7, יוני 1960
* המשלחת הישראלית ממריאה היום לרומא **[[מעריב]]**, 21, אוגוסט 1960

## הערות שוליים

קטגוריה:קלעים אולימפיים ישראלים
קטגוריה:נאות מרדכי: אישים
קטגוריה:ישראלים ילידי הולנד
קטגוריה:עולים בשנות ה-1950
קטגוריה:ישראלים שנולדו ב-1936
חאבי רודריגס

**חאבייר "חאבי" רודריגס גליאנו** (בספרדית: **Javier Rodríguez Galiano**; נולד ב-26 ביוני 2003) הוא כדורגלן ספרדי המשחק בעמדות המגן הימני והבלם בסלטה ויגו מהלה ליגה.

## קריירת מועדונים
רודריגס הוא בוגר מחלקת הנוער של סלטה ויגו, אליה הצטרף בשנת 2011 מרקון אתלטיקו המקומית.

הוא ערך את הופעת הבכורה שלו בקבוצה הבוגרת ב-1 בנובמבר 2023, כשנכנס כמחליף בניצחון 4–0 על טורגאנו בגביע המלך הספרדי.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-2003
אדהזין פטרייתי

**אדהזין פטרייתי** הוא חלבון או גליקופרוטאין הממוקם על פני השטח של תאי פטרייה, במיוחד בחלק החיצוני של דופן התא. הם מאפשרים לפטריות ליישב מצעים שונים ולהיקשר לרקמות מארח. הידבקות לרקמה היא שלב ראשון הכרחי בפתוגנזה  אצל שמרים רבים. לאדהזינים יש גם תפקידים אחרים, כגון הזדווגות ויצירת ביופילם.

האדהזינים נחשבים ל מרכזיים. כדי שפטרייה תגרום למחלה, היא חייבת קודם כל להיצמד לרקמות המארח.

## Candida albicans
Candida albicans יכולה לגרום לזיהומים אופורטוניסטיים בחלל הפה ובגניטליה בבני אדם.

### Hwp1
Hwp1  הוא אדהזין פטרייתי השייך לפטרייה הדימורפית  האופורטוניסטית Candida albicans .Hwp1 ייחודי מבין האדהזינים הפטרייתיים שהתגלו עד כה בכך שהוא סובסטרט של טרנסגלוטמינאז ביונקים. האנזים המארח מאפשר ל־Candida albicans ליצור קשרים קוולנטיים לרקמת המארח דרך Hwp1.

## הערות שוליים

קטגוריה:חלבונים
קטגוריה:ביולוגיה של התא
קטגוריה:מיקרוביולוגיה
קטגוריה:פטרות
אדהזין

**אדהזין** הוא מולקולה (לרוב חלבון) הנמצאת על פני השטח של פתוגנים (חיידקים, נגיפים, פטריות וטפילים) או תאים, המאפשרת היצמדות ספציפית למולקולות מטרה (רצפטורים) על גבי תאים או משטחים אחרים.
סטנקוביץ'

קטגוריה:שמות משפחה סרביים
קטגוריה:שמות משפחה פטרונימיים
עונת 2026/2027 בלה ליגה

**עונת 2026/2027 בלה ליגה** (בספרדית: **Primera División de España 2026/2027** מוצגת גם בשם **לה ליגה EA ספורט** בשל חסויות מסחריות, בספרדית: **LALIGA EA Sports**) צפויה להיות העונה ה-96 במסגרת הלה ליגה, תחרות הכדורגל הבכירה בספרד. העונה צפויה להתחיל באוגוסט 2026 ולהסתיים במאי 2027.

## קבוצות
20 קבוצות צפויות להתמודד בליגה, 17 הקבוצות שיסיימו ב־17 המקומות הראשונים בעונת 2025/2026, אליהן יתווספו שתי המסיימות ראשונות בסגונדה ליגה בעונת 2025/2026 והקבוצה שתנצח בפלייאוף העלייה של הסגונדה ליגה. הן יחליפו את 3 הקבוצות שייסימו בשלושת המקומות האחרונים בלה ליגה בסיום עונת 2025/2026.

נכון ל-20 במרץ 2026, 4 קבוצות הבטיחו את מקומן בליגה בעונה זו:

### הקבוצות

### חילופי מאמנים

### אצטדיונים

## טבלת הליגה

## סטטיסטיקה
### מלך השערים

### מלך הבישולים

## פרסים

### פרסים חודשיים

## הערות שוליים
 
קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 בספרד
2026 2027
עונת 2026/2027 בבונדסליגה

**עונת 2026/2027 בבונדסליגה** (בגרמנית: **Bundesliga 2026/2027**) צפויה להיות העונה ה-64 של הבונדסליגה הגרמנית. העונה צפויה להתחיל ב-אוגוסט 2026 ולהסתיים ב-מאי 2027.

## קבוצות ואצטדיונים
מתוך 18 הקבוצות שצפויות להשתתף בבונדסליגה, 15 או 16 ימשיכו מעונת 2025/2026. 15 הקבוצות שיסיימו ב-15 המקומות הראשונים בעונה הקודמת. אליהן יצטרפו שתי המסיימות ראשנות בעונת הקודמת בבונדסליגה השנייה. הקבוצה שתסיים במקום ה-16 בבונדסליגה תתמודד מול הקבוצה שתסיים במקום השלישי בבונדסליגה השנייה על המקום הנותר בליגה.

נכון ל-22 במרץ 2026, 6 קבוצות הבטיחו את מקומן בליגה בעונה זו.
### הקבוצות

### שינויי מאמנים

### אצטדיונים

## טבלת הליגה

## סטטיסטיקה

### מלך השערים

### מלך הבישולים

## פרסים

### פרסים חודשיים

## הערות שוליים

קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 בגרמניה
קטגוריה:עונות בבונדסליגה
עונת 2026/2027 בפרמייר ליג

**עונת 2026/2027 בפרמייר ליג** צפויה להיות העונה ה-35 בפרמייר ליג, והעונה ה-128 של הליגה הבכירה בכדורגל האנגלי בסך הכל. העונה צפויה להתחיל ב-22 באוגוסט 2026 וולהסתיים ב-30 במאי 2027.

## קבוצות
20 קבוצות צפויות להשתתף בעונה זו בפרמייר ליג, 17 מתוכן ימשיכו בליגה מהעונה הקודמת, ו-3 קבוצות נוספות יעפילו מהפוטבול ליג צ'מפיונשיפ, במקום שלוש קבוצות שירדו לצ'מפיונשיפ בסיום עונת 2025/2026.

נכון ל-22 במרץ 2026, ישנן 4 קבוצות שהבטיחו את מקומן בליגה בעונה זו.

### אצטדיונים

### צוות ונותני חסות

## שינויי מאמנים

## טבלת הליגה

## הערות שוליים
 

קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:עונות בפרמייר ליג
קטגוריה:2026 בממלכה המאוחדת
עונת 2026/2027 בסרייה א'

**עונת 2026/2027 ב[[סרייה א']]** צפויה להיות העונה ה-125 של התחרות שמאורגנת על ידי Lega Serie A. העונה צפויה להתחיל ב-אוגוסט 2026 ולהסתיים ב-מאי 2027.

## קבוצות
בליגה צפויות להשתתף 20 קבוצות. 17 שימשיכו מהעונה הקודמת אליהן יצטרפו 3 קבוצות שיעפילו מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת.

נכון ל-20 במרץ 2026, 6 קבוצות הבטיחו את מקומן בליגה בעונה זו:
### הקבוצות

### חילופי מאמנים

### אצטדיונים

## טבלת הליגה

## סטטיסטיקות

### מלכי השערים

### מלכי הבישולים

## פרסים

### פרסים חודשיים

## הערות שוליים
 
קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:עונות בסרייה א'
קטגוריה:2026 באיטליה
עונת 2026/2027 בליג 1

**עונת 2026/2027 בליג 1** (בצרפתית: **Ligue 1**, או בשמה המלא **Championnat de France de football**; מוצגת גם בשם **[[ליגת העל הצרפתית בכדורגל|ליג 1]] מקדונלד'ס** בשל חסויות מסחריות, בצרפתית: **Ligue 1 McDonald’s** ) צפויה להיות העונה ה-89 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור **LFP**). העונה צפויה להתחיל באוגוסט 2026 ולהסתיים במאי 2027.

## קבוצות
בליגה צפויות להשתתף 18 קבוצות, 15 שימשיכו מעונת 2025/2026. אליהן יצטרפו שתי הקבוצות שיסיימו בשני המקומות הראשונים בליג 2 ועל המקום הנוסף יתמודדו הקבוצה שתסיים במקום ה-16 בעונת 2025/2026 והקבוצה שתסיים במקום השלישי בעונת 2025/2026 בליג 2.

נכון ל-20 במרץ 2026, 5 קבוצות הבטיחו את מקומן בליגה בעונה זו.

### הקבוצות

## טבלת הליגה

## סטטיסטיקות
### מלך השערים

### מלך הבישולים

## פרסים
### חודשיים
### שחקן החודש

## קישורים חיצוניים
*  

## הערות שוליים

קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:2026 בצרפת
קטגוריה:עונות בליג 1
עונת 2026/2027 בליגת העל ההולנדית

**עונת 2026/2027** (בהולנדית: **Eredivisie-seizoen 2026/2027**) צפויה להיות העונה ה-71 של ליגת העל ההולנדית בכדורגל, שהיא הליגה ההולנדית הבכירה, העונה צפויה להתחיל באוגוסט 2026 וצפויה להסתיים במאי 2027.

## מבנה
הליגה תכלול 18 קבוצות שישחקו ביניהן במשך 2 סיבובים בני 17 משחקים כל אחד – 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה שתסיים במקום ה-16 תתמודד בפלייאוף ירידה בשיטת פיינל פור כנגד הקבוצות שיעפילו מפלייאוף ליגת המשנה. על ניצחון מוענקות 3 נקודות, על תיקו נקודה אחת ועל הפסד לא מוענקות נקודות.

## קבוצות ואצטדיונים
מתוך 18 הקבוצות שצפויות להשתתף בעונה זו, 15 ימשיכו מעונת 2025/2026. אליהן תצטרפנה הקבוצות שיסיימו בשני המקומות הראשונים בליגה השנייה. קבוצה נוספת שתעלה דרך הפלייאוף מהליגה השנייה תתמודד מול הקבוצה שתסיים את עונת 2025/2026 במקום ה-16 בליגת הבכירה.

נכון ל-24 במרץ 2026, 7 קבוצות הבטיחו את מקומן בליגה בעונה זו.

### הקבוצות

## טבלת הליגה

## פלייאוף

### פלייאוף על הכרטיס לסיבוב המוקדמות השני של הקונפרנס ליג

#### חצי הגמר

#### גמר

### פלייאוף הירידה
אל הפלייאוף יעפילו 3 קבוצות שיעברו את שלב הפלייאוף העליון של ליגת המשנה והקבוצה שתסיים במקום ה-16 בליגת העל לטורניר בשיטת פיינל פור בית וחוץ כאשר המנצחת תשחק בעונת 2026/2027 בליגת הבכירה.

### חצי גמר

#### גמר

## סטטיסטיקות

### מלך השערים

### מלך הבישולים

## הערות שוליים

קטגוריה:תחרויות כדורגל ב-2026
קטגוריה:תחרויות כדורגל ב-2027
קטגוריה:עונות בליגת העל ההולנדית
קטגוריה:2026 בהולנד
אגנש נמט

**אגנס נמט** (בהונגרית: **Németh Ágnes**; נולדה ב-22 בספטמבר 1961) היא כדורסלנית הונגרית לשעבר, ששיחקה בעמדת הסנטר. עם נבחרת הונגריה בכדורסל נשים זכתה ב-4 מדליות ארד באליפות אירופה.

על הישגיה נכללה בהיכל התהילה של פיב"א בשנת 2021. עד היום היא נציגת הונגריה היחידה במפעל.

## ביוגרפיה
אגנש נמט נולדה בשנת 1961 בעיירה זירץ. היא שיחקה בקבוצת נוער של מועדון כדורסל. בשנת 1979 נבחרת צעריה של הונגריה זכתה במדליית כסף באליפות אירופה.

בשנת 1980 נמט השתתפה באולימפיאדת מוסקבה ווקבוצתה סיימה במקום הרביעי.

נמט שיחקה רוב הזמן בקבוצות הונגרדיות למעט עונת 1985/1988 כאשר שיחקה באיטליה. בשנת 1983 קבוצתה זכתה בגביע רונקטי. כמו כן היא זכתה פעמיים באליפות הונגריה.

נמט הייתה חברה בנבחרת הונגריה בכדורסל נשים וזכתה איתה במדליות ארד בשנים 1985-1991. היא שיחקה בנבחרת ב-367 משחקים.

## קישורים חיצוניים

* נתונים מאתר התהילה של פיב"א

קטגוריה:כדורסלניות באולימפיאדת מוסקבה (1980)
קטגוריה:כדורסלנים הונגרים
קטגוריה:כדורסלניות
קטגוריה:ילידות 1961
קטגוריה:חברי היכל התהילה של פיב"א
תעשייה אווירית קודס

**תעשייה אווירית קודס** (בפרסית: **صنایع هوایی قدس**; באנגלית: **Qods Aviation Industry Company**) היא חברה איראנית הפועלת בתחום התעופה והחלל ומתמחה בפיתוח וייצור כלי טיס בלתי מאוישים.

החברה נמצאת בבעלות ארגון התעשיות האוויריות של איראן וכפוף למשרד ההגנה האיראני ומשמרות המהפכה האסלאמית.

## היסטוריה
החברה הוקמה בשנת 1985 במטרה לתכנן ולייצר כלי טיס בלתי מאוישים למשימות סיור, מודיעין, תקיפה, אימון וזיהוי מטרות אוויריות.

בשנת 1985 פיתחה החברה את הכטב"ם הראשון שלה, בשם טאלאש (تلاش), אשר נכנס לשימוש במהלך מלחמת איראן–עיראק ושימש לאיסוף מודיעין, לאחר שצויד במצלמה לצילום עמדות צבאיות.

במהלך שנות ה-80, על רקע מלחמת איראן-עיראק והצורך בשיפור יכולות איסוף מודיעין מהשטח, פותח הכטב"ם השני של החברה, קודס מוהאג'ר.

כלי הטיס תוכננו להמראה ונחיתה ממסלולים רגילים, כולל מסלולי עפר, באמצעות גלגלים ומערכות השליטה שלהם מתוכננות לפעולות פשוטות ולצורכי אימון והפעלה מבצעית.

בשנת 1993 פיתחה החברה את כלי הטיס אבאביל שמשמש כחימוש משוטט, תצפית, ריגול ולאימוני נ"מ להגנה אווירית.

בנוסף לייצור כלי טיס, החברה מפתחת ומייצרת מצנחים, מצנחי מטען, מצנחי חילוץ, מצנחי רחיפה ממנועים ומצנחי ממונעים עם גלגלים.

## פיתוח כלי טיס
* טאלאש (تلاش)
* סאעג'ה (صاعقه)
* מוהאג'ר (مهاجر)
* אבאביל (ابابیل)
* פוטרוס (فطرس)

## סנקציות
בשנת 2013 הוטלו על החברה סנקציות על ידי מחלקת האוצר של ארצות הברית, בשל מעורבותה בתעשייה הביטחונית האיראנית.

בשנת 2022 נכללה החברה במסגרת סנקציות שהטילה ממשלת קנדה על גורמים איראניים, בשל טענות להפרת זכויות אדם ואספקת כלי טיס בלתי מאוישים לרוסיה לשימוש במלחמת אוקראינה–רוסיה.

## ראו גם
* ארגון התעשיות האוויריות של איראן
* משרד ההגנה (איראן)
* כלי טיס בלתי מאויש

## קישורים חיצוניים

* איראן חשפה מל"ט עם "טווח של 2,000 ק"מ" ואיימה בעברית: "תכינו מקלטים", באתר ynet

## הערות שוליים

קטגוריה:איראן: צבא וביטחון
קטגוריה:יצרני מטוסים
קטגוריה:יצרני מסוקים
קטגוריה:יצרני נשק
קטגוריה:חברות הגנה
קטגוריה:איראן: תעשייה
קניון לנדמרק

**קניון לנדמרק** (בערבית: **قطر مول**, באנגלית: **Landmark Mall**) הוא מרכז קניות הממוקם בעיר אל-ריאן שבקטר.

הקניון נפתח בשנת 2000 ונחשב לאחד ממרכזי הקניות המודרניים הראשונים במדינה.

חנויות הקניון מופעלות על ידי מותגים הגדולים בעולם וביניהן ניתן למצוא: רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי.

## המבנה
המבנה כולל שלוש קומות ועוצב בהשראת מבצרים קטריים מסורתיים, עם מגדלים ועיצוב חיצוני המזכיר מבצר.

הקניון משתרע על שטח של 58,000 מ"ר השייכים למרכז הקניות והבידור:
* חדרי תפילה
* סלוני יופי
* מסעדות ומזון מהיר: מקדונלד'ס, KFC, סאבווי, סטארבקס ו-T.G.I. Friday's.
* מותגי אופנה בינלאומיים: זארה, מנגו, מקס אנד ספנסר, סברובסקי, H&M ועוד.
* מרכול של חברה הקמעונאית הצרפתית, קרפור.
* מרכז בידור משפחתי.
* 1,800 מקומות חנייה

## ראו גם
* קניון וילאג'יו
* קניון קטר
* קניון פסטיבל סיטי

## קישורים חיצוניים
* 

## הערות שוליים

קטגוריה:דוחה: מבנים
קטגוריה:מרכזי קניות
האנה הוראקובה

**האנה הוראקובה** (בצ'כית: **Hana Horáková**; נולדה ב-11 בספטמבר 1979) היא כדורסלנית צ'כית לשעבר, ששיחקה בעמדת הקלע. עם נבחרת צ'כיה בכדורסל נשים זכתה ב-אליפות אירופה בכדורסל נשים 2005 ומדללית כסף אליפות העולם בכדורסל נשים 2010.

על הישגיה נכללה בהיכל התהילה של פיב"א בשנת 2013.  

## ביוגרפיה
האנה הוראקובה נולדה בשנת 1979 בעיירה ברונטל. היא שיחקה בקבוצת נוער של מועדון כדורסל. בשנת 1999 היא התחילה לשחק עבור או.ס.ק. פראג. בהמשך היא שיחקה ב"ברנו", בשנת 2010 עברה לפנרבחצ'ה, בשנת 2012 חזרה ל"ברנו" ובשנת 2013 פרשה. בהיותה בברנו היא זכתה תשע פעמים באליפות הליגה ובשנת 2006 ביורוליג (נשים). בטורקיה היא זכתה באליפות הליגה בשנת 2011.

בשנת 1980 נמט השתתפה באולימפיאדת מוסקבה ווקבוצתה סיימה במקום הרביעי.

הוראקובה הייתה שחקנית מובילה בנבחרת צ'כיה בכדורסל נשים. היא שיחקה ב-3 משחקים אולימפיים אחל מ2004. בשנת 2010 היא הובילה ת הנבחרת למקום שני באליפות העולם וזתכ בתואר השחקן המצטיין של התחרות. באליפויות אירופה בכדוסל היא זכתה במדליית זהב בשנת 2005 ובמדיילת כסף בשנת 2003.

## קישורים חיצוניים

* נתונים מאתר התהילה של פיב"א

קטגוריה:כדורסלניות באולימפיאדת אתונה (2004)
קטגוריה:כדורסלניות באולימפיאדת בייג'ינג (2008)
קטגוריה:כדורסלניות באולימפיאדת לונדון (2012)
קטגוריה:כדורסלנים צ'כים
קטגוריה:כדורסלניות
קטגוריה:ילידות 1979
קטגוריה:חברי היכל התהילה של פיב"א
אל-מירקאב (דוחה)

**אל-מירקאב** (בערבית: **المرقاب**) היא רובע בעיר דוחה, בירת קטר.

הרובע הוזכר לראשונה בשנת 1907 בכתביו של ג'ון גורדון לורימר, במסגרת הגאזטיר הגאוגרפי של המפרץ הפרסי (Gazetteer of the Persian Gulf) ששימש לחקר אזור המפרץ.

מקור השם הוא במגדל תצפית היסטורי בשם מירקאב א-שרקי, שנבנה באזור במאה ה-20 לצורך תצפית על הים וזיהוי כלי שיט מתקרבים.

## כלכלה
אל-מירקאב נמצא בלב דוחה, סמוך לאזורי מסחר מרכזיים. הקרבה לשוק וואקיף ולנמל דוחה מחזקת את הפעילות הכלכלית ומקלה על הגישה לשירותים.

## הערות שוליים

קטגוריה:דוחה
קרחון אקבונו

**קרחון אקבונו** (ביפנית: **あけぼの氷河** *Akebono-hyōga*) הוא קרחון שנמצא בחוף שבין כף הינודה  לסלע אקבונו  בארץ המלכה מוד שבאנטארקטיקה. בין השנים 1957–1962 מופה הקרחון על ידי משלחת החקר היפנית לאנטארקטיקה  באמצעות סקר ותצלומי לווין. אותה משלחת היא שקראה לקרחון בשמו. ב-1973 נקרא הקרחון על ידי הנורווגים בשם דגריברין (Daggrybreen). השם הנורווגי הוא תרגום מילולי מיפנית: קרחון השחר.

## ראו גם
*גלציולוגיה

## ביאורים

## הערות שוליים

קטגוריה:ארץ המלכה מוד: קרחונים
אופגל

**אופגל תעשיות אופטרוניות בע"מ** (באנגלית: *Opgal Optronic Industries Ltd.*) היא חברה ישראלית העוסקת בפיתוח, ייצור ושיווק מערכות הדמיה תרמית ופתרונות אלקטרו־אופטיים לשימושים צבאיים ואזרחיים. מטה החברה ממוקם בכרמיאל.

## היסטוריה
החברה נוסדה בשנת 1983, והתאגדה כחברה בשנת 1987. אופגל הוקמה כחלק משיתוף פעולה בין גורמים ביטחוניים ותעשייתיים בישראל, במטרה לפתח טכנולוגיות בתחום האלקטרואופטיקה והדמיה תרמית.

במהלך השנים הייתה החברה בבעלות משותפת של חברות ביטחוניות ישראליות, בהן רפאל ואלביט מערכות.

## פעילות
אופגל מפתחת ומייצרת מערכות הדמיה תרמית, מצלמות ראיית לילה ומוצרים אלקטרו־אופטיים מתקדמים. מוצרי החברה משמשים במגוון תחומים, בהם:

* מערכות צבאיות – לרבות מערכות תצפית, כלי רכב משוריינים וטילים
* תחום התעופה – סיוע להנחתת מטוסים בתנאי ראות נמוכה
* שימושים אזרחיים – אבטחה, תעשייה ורפואה

אחד ממוצריה הבולטים הוא **Therm-App**, מצלמה תרמית המתחברת לטלפונים חכמים ומאפשרת צילום בתנאי חושך ומדידת טמפרטורה מרחוק.

## פעילות בינלאומית
מוצרי החברה משווקים בעשרות מדינות ברחבי העולם. אופגל השתתפה בפרויקטים בינלאומיים וסיפקה מערכות לצבאות ולגופים אזרחיים מחוץ לישראל.

## כוח אדם ומבנה
מטה החברה ומפעל הייצור שלה ממוקמים בכרמיאל. החברה מעסיקה עשרות עד מאות עובדים, בהתאם לתקופות פעילות שונות.

## השקעות ופיתוח
החברה קיבלה במהלך השנים תמיכות ממשלתיות במסגרת תוכניות לעידוד מחקר, פיתוח והשקעות בתעשייה.

## קישורים חיצוניים
* האתר הרשמי

## הערות שוליים
רבקה ואליעזר ליד הבאר

**רבקה ואליעזר ליד הבאר** הוא ציור שמן מאת האמן האיטלקי קרלו מרטה, המצוי במוזיאון האמנות של אינדיאנפוליס שבאינדיאנפוליס, אינדיאנה. היצירה מתארת את סיפורו של אליעזר עבד אברהם, המעניק לרבקה תכשיטים כדי לאשר את אירוסיה ליצחק, לאחר שהפגינה את מידת החסד שחזה אברהם מראש, כאשר הציעה מים לגמליו של אליעזר (בראשית כ"ד, י"א–כ').

## תיאור היצירה
מרטה מצמצם את הסיפור ליסודותיו החיוניים ביותר, ומגביל את מספר המשתתפים בעלילה למינימום הנדרש לשם בהירות מרבית, בהתאם למסורת הקלאסית. לפיכך, במקום תצוגת היופי המרובת דמויות המאפיינת תיאורים אחרים של סצנה מקראית זו, מציג מרטה רק את אליעזר, רבקה ואישה נוספת, אשר מולה יכול הצופה להשוות את יופייה ומעלותיה של רבקה. מרטה גם מציג את הדמויות כחצאי גוף, כדי למקד את תשומת הלב בהבעות הפנים הדרמטיות שלהן.

הדימוי גדוש ברמזים חזותיים המבהירים כי מדובר בהקדמה טיפולוגית מן התנ"ך לבחירתה של מרים. הפנינה שבוחרת רבקה מסמלת את ערכה ואת טוהרה של מרים. הכדים שהיא והאישה האחרת אוחזות בהם מסמלים את תפקידה של מרים ככלי קודש. מאחר שהכדים שלמים ואינם שבורים, הם מסמלים גם את בתוליה. מרטה נודע בציוריו של מרים, והוא העניק לרבקה את אותה שלווה ואת אותו יופי קלאסי רך המזוהים עם האם הבתולה.

## הערות שוליים

קטגוריה:רבקה בציורים
קטגוריה:ציורי התנ"ך
קטגוריה:ציורים מהמאה ה-17
קטגוריה:ציורי שמן
קטגוריה:בעלי חיים באמנות
קטגוריה:דפים עם תרגומים שלא נסקרו
פעלים למתחילים

**פעלים למתחילים** (בצרפתית: **Être et avoir**) הוא סרט תיעודי צרפתי משנת 2002 בבימויו של ניקולא פיליבר על בית ספר כפרי קטן. הוא הוקרן כסרט בפסטיבל קאן 2002 וזכה להצלחה מסחרית. הסרט הפך לנושא של תביעה משפטית שלא צלחה מצד מורה בית הספר, שטען שהוא והורי הילדים הוטעו לגבי קהל היעד של הסרט, ושהוא והילדים נוצלו.

הסרט עוסק בבית ספר יסודי של סן-אטיין-סור-אוסון, פוי-דה-דום, צרפת, שאוכלוסייתו מונה קצת יותר מ-200 תושבים. בבית הספר יש כיתה קטנה אחת רב גילאית (מגיל ארבע עד שתים עשרה), עם מורה מסור, מר לופז, שמגלה סבלנות וכבוד לילדים בזמן שאנו עוקבים אחר סיפורם לאורך שנת לימודים אחת.

## התביעה והמחלוקת המשפטית
בעקבות הפופולריות של הסרט בבתי הקולנוע, לופז, הדמות הראשית בסרט התיעודי, ניסה לתבוע את יוצרי הסרט התיעודי ללא הצלחה על חלק מהרווח של 2 מיליון אירו. אחת הטענות העיקריות הייתה כי יוצרי הסרט ניצלו את דמותו ללא אישור. איגודי קולנוע צרפתיים הזהירו שאילו התביעה הייתה צולחת, הדבר היה מביא ל"מותו של הסרט התיעודי, ופוגע בעיקרון המכריע שאין לשלם למשתתפים כדי להשתתף".

לאחר המשפט, אמר לופז כי הוא, הילדים ומשפחותיהם הוטעו על ידי חברת ההפקה בנוגע למטרת הסרט, קהל היעד והתפוצה שלו:"הטעו אותנו. חברת ההפקה אמרה לי ולמשפחות הילדים, שהם מפיקים סרט תיעודי קטן על תופעת בית הספר הכפרי [...] ושהסרט ישמש בעיקר למטרות חינוכיות. הם אמרו שהסרט לא יוקרן בהפצה נרחבת, ומעולם לא דנו איתנו בשיווקו כדי להפוך אותו למיזם מסחרי שכזה [...] לא היה לנו מושג שהוא יוקרן בבתי הקולנוע בכל רחבי הארץ, יצא לאור ב-DVD או יופץ בחו"ל.בית המשפט פסק כי נוכחותו של המורה, מר לופז, בפסטיבל קאן, בו השתתף עם כמה מהסטודנטים, כמו גם הבעותיו הפומביות החוזרות ונשנות של שביעות רצון מהצלחתו, מהווים את הסכמתו השקטה לשימוש בשמותו בסרט.

התקשורת הצרפתית ביקרה את לופז. בעיתון אחד פורסמה הכותרת: "להיות ולקבל: המורה היה מעדיף שיהיה לו". עם זאת, לופז אמר שכסף מעולם לא היה המניע שלו: "אני פשוט מנסה לגרום לחברת הסרטים להכיר בזכויותיי". לופז זכה לתמיכה בתביעתו ממשפחותיהם של רוב תלמידיו לשעבר. חלקם מהמשפחות הצהירו כי יתבעו גם הם את חברת הסרטים.

לופז אמר שתשומת הלב הפתאומית, שהסרט הביא לתלמידים הצעירים, גרמה לטראומה ותופעות רגרסיביות, אצל חלק מהם:"ילד אחד, שהיה יציב ומאושר עד הפצת הסרט, היה כל כך מוטרד מהתהילה הבלתי צפויה שלו, שהחל להרטיב במיטה, ופחד מהחושך... ילדים אחרים ספגו הקנטות ועלבונות בבתי הספר התיכוניים החדשים שלהם בגלל מעורבותם. כולם עברו הרבה לחץ כתוצאה ישירה מהסרט".

## הערות שוליים

קטגוריה:סרטי 2002
קטגוריה:סרטים בצרפתית
קטגוריה:סרטים צרפתיים
קטגוריה:סרטים תיעודיים
קטגוריה:סרטים על חינוך והוראה
קסנון אוקטפלואוריד

**קסנון אוקטפלואוריד** הוא תרכובת היפותטית של קסנון ופלואור ולה הנוסחה הכימית XeF8. בעבר דווח על יצירת חומר שעשוי להיות קסנון אוקטלואוריד אך הלא הוכח כי אכן סונתז החומר. הוצע כי מבנהו דומה לזה של XeF6 כאשר שניים מאטומי הפלואור המרוחקים זה מזה מוחלפים בזוג אטומי פלואור הקשוררים זה לזה. החומר צפוי להיות בלתי יציב אפילו תחת לחצים המגיעים ל-200 ג'יגה-פסקל.

## היסטוריה
קיום אפשרי של התרכובת הוצע לראשונה בשנת 1963 על ידי לינוס פאולינג במסגרת הצעת תרכובות גזים אצילים נוספות. בניגוד לפלואורידים אחרים של קסנון, נראה כי קסנון אוקטפלואוריד לעולם לא יוכלו להיות מסונתז, כנראה עקב הפרעה סטרית של אטומי הפלואור סביב אטום הקסנון. עם זאת, נעשו מאמצים נוספים לסינתוזו.

## סינתזה פוטנציאלית
הוצעה הסינתזה הבאה שחושבה כאנדותרמית:

: 

## יון
האניון אוקטפלואורוקסנט XeF8^2-, בו מספר החמצון של קסנון הוא VI, יציב במלחים.

## הערות שוליים

קטגוריה:פלואורידים
קטגוריה:תרכובות אי-אורגניות
אליונקה

**שוקולד אליונקה** (ברוסית: **Шоколад Алёнка**) הוא שוקולד חלב, המיוצר בברית המועצות מאז 1965 ומאוחר יותר ברוסיה, כולל במפעל מפעל הממתקים קרסני אוקטיאבר  (מאז 1966). מאפיין ייחודי שלו הוא טעמו הקרמי וה"שומני".

נכון לשנות ה-2010, מותג השוקולד אליונקה נמצא בבעלות חברת United Confectioners , הכוללת 15 חברות, ביניהן Rot Front , קראסני אוקטיאבר ו-Babaevsky . מותגי שוקולד דומים זמינים גם במדינות פוסט-סובייטיות אחרות (לדוגמה, Olenka האוקראינית וליובימאיה אליונקה הבלארוסית).

עד 1964, לחפיסת השוקולד אליונקה שיוצרה על ידי קרסני אוקטיאבר לא היה עיצוב עטיפה אחיד. בתחילה, חפיסות השוקולד יוצרו עם תמונות וצבעי עטיפה שונים. בסופו של דבר, המפעל החליט לפתח דיוקן אליונקה ייחודי משלו.

התמונה לאריזה נוצרה בשנת 1965 על ידי אמן צוות במפעל "אוקטובר האדום".

## גלריה

קובץ:TEPLICE 20230715 163144.jpg| 
קובץ:Moscow river & Kremlin. Moscow, Russia - panoramio - Oleg Yu.Novikov.jpg|מפעל הממתקים קרסני אוקטיאבר במוסקבה
קובץ:Detsky Mir, Moscow, 2006 (01).jpg|פרסומת על עולם הילדים במוסקבה 
קובץ:Moscow, TC Gagarinsky Feb.2025 - Alyonka chocolate 02.jpg|חנות אליונקה בקניון גגארינסקי



## קישורים חיצוניים

* שוקולד - הפרה של רוסיה, כתבה באתר הארץ

## הערות שוליים

קטגוריה:חטיפי שוקולד
קטגוריה:מותגי מזון
קטגוריה:מזון בברית המועצות
נאדור

**נאדור** (בערבית: **الناظور**; בברברית: **ⵏⴰⴹⵓⵕ**) היא עיר חוף בצפון־מזרח מרוקו, ובירת פרובינציית נאדור שבמחוז המזרח (אוריינטל). העיר שוכנת לחופי הים התיכון באזור הריף, ומונה כ־158,202 תושבים (נכון לשנת 2024). נאדור היא העיר השנייה בגודלה במחוז המזרח לאחר אוג'דה.

## סקירה כללית
כלכלת נאדור מבוססת על דיג, חקלאות ותעשייה קלה וכבדה. מיקומה של העיר על חוף הים התיכון ובסמוך לעיר הספרדית מלייה תורם לפעילות מסחר בינלאומית משמעותית, כולל יבוא מוצרים מספרד.

בחודשי הקיץ מגיעים לעיר עשרות אלפי מבקרים, בעיקר מהגרים מרוקאים החיים באירופה ושמוצאם מהאזור.

## היסטוריה
האזור שבו נמצאת נאדור היה מוכר כבר מהמאה ה־11 בשם "בלאד אל־קולוע" (ארץ המבצרים).

העיר נאדור נוסדה במאה ה־19 על ידי שבטים ברברים מקומיים, והייתה תחת שלטון הפרוטקטורט הספרדי במרוקו בין השנים 1912 ל־1956.

## דמוגרפיה
נאדור היא אחת הערים הצומחות במהירות במרוקו. באמצע המאה ה־20 חלה ירידה חדה באוכלוסייה בעקבות עזיבת האוכלוסייה הספרדית.

בין השנים 1960 ל־1971 גדלה האוכלוסייה ביותר מפי שישה. מאז המשיכה האוכלוסייה לגדול במהירות.

רוב תושבי העיר דוברים תאריפית לצד ערבית מרוקאית.ממוזער|מוטוקרוס על החוף
## גאוגרפיה
נאדור ממוקמת על לגונת מרשיקה לאורך חוף הים התיכון. היא נמצאת כ־75 קילומטרים מערבית לגבול אלג'יריה וכ־10 קילומטרים מדרום למלייה.

העיר מתאפיינת במבנה רחובות מסודר, עם מרכז עיר סביב שדרות חסן השני ושדרות מוחמד החמישי.

## טבע
לגונת מרשיקה מהווה אזור טבע חשוב המושך עופות נודדים. אזורי הביצות ליד נהר מולויה מהווים בית גידול למינים רבים של עופות, כולל פלמינגוים ומיני אנפות.

## אקלים
לנאדור אקלים חצי־צחיח חם (BSh לפי סיווג האקלים של קפן). הטמפרטורה השנתית הממוצעת היא כ־18.7 מעלות צלזיוס וכמות המשקעים השנתית היא כ־313 מ"מ.

## תחבורה
קו רכבת המחבר את נאדור לטאורירט נחנך בשנת 2009 על ידי מוחמד השישי, מלך מרוקו.

נמל נאדור מקשר את העיר באמצעות מעבורות לאלמריה בספרד ולסט בצרפת.

נמל התעופה הבינלאומי נאדור מציע טיסות ליעדים באירופה ובמרוקו.

## כלכלה
הכלכלה המקומית נשענת בעיקר על דיג וחקלאות, לצד תעשיות כגון טקסטיל, כימיה ומטלורגיה.

בשנים האחרונות חלה עלייה בתיירות לעיר.

## אישים בולטים
בין האישים הבולטים שנולדו בעיר נמנים אחמד אבוטאלב, נג'את ואלו-בלקאסם, נג'יב אמחאלי, נמיקה וג'מאל בנעומר.

## קישורים חיצוניים

## הערות שוליים

קטגוריה:מרוקו: ערים
מגדלנה ונטורה עם בעלה ובנה

**מגדלנה ונטורה עם בעלה ובנה**, הידוע גם בשם **האישה המזוקנת**, הוא ציור מאת חוסה דה ריברה, שהושלם בשנת 1631. היצירה צוירה בשמן על בד ומתארת אישה מזוקנת המחזיקה תינוק לצד בעלה, ונוצרה כהזמנה המתעדת מקרה יוצא דופן שנחשב לפלא של הטבע.

## תיאור היצירה

הציור מציג את מגדלנה ונטורה, שמוצאה מאברוצו שבממלכת נאפולי, כשהיא עומדת ומניקה תינוק בזרועותיה. היא מתוארת כבעלת זקן גדול וכהה, אשר החל לצמוח אצלה בגיל שלושים ושבע. פניה, מבנה גופה וידיה מתוארים כחזקים ובעלי מאפיינים הנתפסים כגבריים, בעוד פעולת ההנקה מדגישה את זהותה כאם. לצדה עומד בעלה, המוצג כדמות משנית, בעלת מבנה גוף עדין יותר וזקן קטן יותר. הבעתו מתוארת כנבוכה או מהוססת, והוא נדחק לעמדה אחורית ביחס לדמותה המרכזית של אשתו. לבושה של ונטורה מתואר כבעל צבעוניות עשירה אך אינו מדגיש הבחנה מגדרית ברורה.

הציור כולל כתובת לטינית ארוכה המתארת את נסיבות חייה של ונטורה: מוצאה, הופעת הזקן ולידת ילדיה. הכתובת גם מציינת את מועד השלמת היצירה ואת שמו של האמן, ומדגישה את זהותו ואת תאריו.

## הקשר ומשמעות
הציור נוצר בהזמנת הדוכס מאלקלה, אשר ביקש לתעד תופעה יוצאת דופן שנחשבה ל"פלא של הטבע". הכתובת בציור מגדירה את ונטורה כתופעה חריגה, ומשקפת תפיסה של חריגים טבעיים במסגרת סדר עולם קבוע ובלתי משתנה.

עם זאת, אופן הצגתה של ונטורה מדגיש גם את ייחודה כדמות אנושית. השילוב בין מאפיינים הנתפסים כגבריים לבין פעולת ההנקה יוצר דמות שאינה מתיישבת עם ההבחנות המקובלות בין זכר לנקבה. הציור מציג אותה כמי שחורגת מן הקטגוריות המקובלות של תקופתה, אך גם כדמות בעלת נוכחות ועוצמה.

הריאליזם בציור מתואר כבלתי מתפשר, והוא מציג את הדמות כפי שהיא, ללא אידיאליזציה, תוך הדגשת חריגותה לצד אנושיותה.

## תולדות היצירה / פרטי הזמנה
הציור הוזמן בשנת 1629 והושלם ב־16 בפברואר 1631. הוא נוצר עבור הדוכס מאלקלה, שהיה מושל נאפולי ופטרון מרכזי של האמן.

הכתובת הלטינית בציור כוללת את חתימתו של ריברה – "JOSEPHVS DE RIBERA HISPANUS CHRISTI CRVCE INSIGNITVS" – ומדגישה את זהותו הספרדית ואת השתייכותו למסדר ישו, שאותו קיבל מן האפיפיור אורבנוס השמיני בשנת 1626.

הכתובת משמשת תיעוד מפורט של נסיבות היצירה ושל חייה של מגדלנה ונטורה, והיא חלק בלתי נפרד מן הציור עצמו.

## קישורים חיצוניים

## הערות שוליים

קטגוריה:נשים מזוקנות
קטגוריה:נשים בציור
קטגוריה:ציורים מהמאה ה-17
קטגוריה:ציורי שמן
קטגוריה:מוזיאון הלובר: ציורים